**ANUNŢ**

**PRIVIND LANSAREA COMPETIŢIEI 2013, DE GRANTURI DE CERCETARE**

**A USAMV CLUJ-NAPOCA**

**Componenta: Resurse umane - ISI**

**1. SCOPUL**

Susţinerea şi promovarea cercetării aplicative în domeniile prioritare, inter şi trans disciplinare, relevantă pentru creşterea numărului de articole ISI publicate în reviste cu scor de influenţă.

**2. OBIECTIVELE PRINCIPALE**

* creşterea numărului de articole ISI publicate în reviste cu scor de influenţă;
* dezvoltarea capacităţilor de cercetare – dezvoltare – inovare;
* utilizarea infrastructurii de cercetare existentă;
* iniţierea de noi granturi naţionale şi internaţionale;
* creşterea vizibilităţii cercetării tinerilor cercetători;
* creşterea punctajului în evaluarea instuţională.

**3. REZULTATE ESTIMATE**

* creşterea vizibilităţii la nivel naţional şi internaţional a cercetării aplicative şi a tehnologiilor inovative elaborate în USAMV Cluj-Napoca;
* dezvoltarea capacităţii instituţionale şi a conpetenţelor resurselor umane dedicate cercetării aplicative şi dezvoltării de tehnologii inovative în România;
* stimularea capacităţii USAMV Cluj-Napoca pentru a candida cu succes la proiectele de finanţare europene şi internaţionale.

**4. CRITERIILE DE ELIGIBILITATE**

* cadre didactice (asistenţi şi şefi de lucrări/lectori), post doctoranzi cu contract de muncă în USAMV Cluj-Napoca, indiferent de vârstă;
* dacă Aplicantul a participat la Competiţia internă 2012 de granturi de cercetare ale USAMV Cluj-Napoca, acesta să nu fi primit un aviz nefavorabil din partea Comisiei interne de evaluare a granturilor care, potrivit prevederilor de la Art. 9.2 din respectivul Contract de finanţare, nu-i dă dreptul “să participe la următoarea Competiție internă de granturi de cercetare ale USAMV Cluj-Napoca”.

**5. DURATA GRANTULUI**

Durata granturilor este de 1 an, perioada de implementare a proiectului trebuind să se încadreze în intervalul de timp: ianuarie 2013 – decembrie 2013.

**6. FINANŢAREA**

* pentru anul 2013, prin *[Hotărârea din 26.11.2012 a Consiliului de Administraţie a USAMV Cluj-Napoca](http://usamvcluj.ro/cercetare/online/hot_ca/ca_26_noi_2012.pdf%22%20%5Ct%20%22_blank)*, s-a aprobat lansarea competiţiei pentru un număr de 20 de granturi anuale, în valoare de 12.000 lei/grant;
* 50% din sumă va fi acordartă în primele 6 luni, iar 50% din sumă după raportul de progres.

**7. CHELTUIELI ELIGIBILE**

În funcţie de activităţile prevăzute în proiect, sunt eligibile cheltuielile de natura:

* cheltuieli pentru consumabile;
* deplasări în ţară sau străinătate efectuate în scopul proiectului;
* cheltuieli necesare publicării articolului ISI.

**8. DERULAREA COMPETIŢIEI ŞI EVALUAREA APLICAŢIILOR**

Desfăşurarea competiţiei (primirea cererilor de finanţare, evaluarea internă şi afişarea rezultatelor), va avea loc în conformitate cu Calendarul Competiţiei.

Evaluarea Cererilor de finanţare depuse în cadrul competiţiei va fi realizată de 3 experţi, dintre care doi de la alte universităţi din ţară şi un expert din străinătate.

**9. PUBLICAREA REZULTATELOR EVALUĂRII**

Lista propunerilor de proiecte şi punctajul obţinut de către fiecare Aplicant, în ordinea descrescătoare a punctajului, vor fi afişate pe site-ul universităţii.

**10. CONTESTAŢII**

Aplicanţii, după afişarea rezultatelor preliminare, pot depune contestaţii în termenul precizat în Calendarul Competiţiei.

**11. CERINŢE MINIME**

Publicarea unui articol ISI, **ca şi prim-autor**, într-o revistă cu scor de influenţă.

**PREŞEDINTE AL CONSILIULUI DE CERCETARE ŞTIINŢIFICĂ,**

Prorector, Prof.dr. Carmen SOCACIU